Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5768

(2) A közös vámtarifa 27.10 A III, 27.10 B III, 27.10 C I és 27.10 C II alszáma alá tartozó motorbenzin, kerozin, gázolajok és tüzelőolajok tekintetében a kizárólagos forgalmazási jog kiigazítása a csatlakozás időpontjától kezdődik. A jelenlegi kedvezményezett társaságoknak – a Petrogal közvállalkozás kivételével – kiosztott portugál forgalmazási kontingenseket 1986. január 1-jén eltörlik. E termékek piacának teljes körű liberalizációját 1992. december 31-én fejezik be. A Bizottság az e liberalizáció végrehajtására vonatkozó kiigazítással kapcsolatos ajánlásait úgy teszi meg, hogy kiinduló referenciapontként az 1981. január 1. és 1985. december 31. közötti időszak során a Petrogal közvállalkozás termékenkénti legalacsonyabb éves piaci részesedését veszi figyelembe. A csatlakozás időpontját követően a Portugál Köztársaság mindegyik érintett termékre az ezen időpontot megelőzően a Petrogalon kívüli vállalkozások összes forgalmazási kontingenseivel egyenlő kontingenst nyit meg. Ezt a kontingens a liberalizált mennyiségekkel fokozatosan növelik, a Bizottság ajánlásait követve. 2004/60/II. szám

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes